
 Na osnovu  člana  8 stav 2 i člana 50 i 52 Zakona o spomen obilježjima ( “ Sl. list CG” , br. 40/08 i 40/11) , člana 44  stav 1 tačka 38  Statuta Opštine Mojkovac (“Sl. list CG - Opštinski propisi", br. 31/10 i 26/12), Skupština opštine Mojkovac, uz prethodnu saglasnost Ministarstva kulture Crne Gore, Rješenje br. U01-278/2 od 18.12.2014. godine na sjednici od 18.03.2015.godine, donijela je 

PROGRAM

PODIZANJA SPOMEN -  OBILJEŽJA U OPŠTINI MOJKOVAC  
Ovim Programom se u skladu sa članom 50 i 52  Zakona o spomen – obilježjima, daje status spomen obilježja objektima koji su podignuti na teritoriji opštine Mojkovac poslije 15. novembra 1971. godine, bez odobrenja nadležnog organa kao i objekti za koje se ne može utvrditi da su podignuti prije navedenog datuma.
	1. Spomenik junacima Mojkovačke bitke na Bojnoj Njivi

	Subjekt koji podiže spomenik
	Opština Mojkovac 

	Istaknuta ličnost
	Junaci Mojkovačke bitke 

	Značajni događaj
	

	Obrazloženje davanja statusa  spomen - obilježja

	
Ovim spomen obilježjem odaje se počast junacima Mojkovačke bitke koja se odigrala 6 i 7 januara 1916. godine na položajima u okolini Mojkovca u kojoj je crnogorska sandžačka vojska pod vođstvom serdara Janka Vukotića uspješno zaustavila austrougarsku ofanzivu i omogućila povlačenje vojske Kraljevine Srbije preko Kraljevine Crne Gore i Albanije do Krfa. Spomenik je podignut na Bojnoj Njivi, na prostoru na kome su u Mojkovačkoj bici vođeni jedni od najžešćih okršaja. Prema istorijskim podacima uoči odlučujućeg okršaja na mojkovačkom ratištu našle su se jedna prema drugoj, na položajima jedva udaljenim 150 do 200 metara, crnogorska i austrougarska vojska u daleko nesrazmjernom odnosu snaga u vojnoj sili i naoružanju. Crnogorska sandžačka vojska je bila naoružana zastarjelim puškama “moskovkama”, zatim sa 25 topova raznog kalibra, 8 mitraljeza i sa nedovoljno municije. Na suprotnoj strani austrougarska vojska je bila naoružana sa modernim puškama “mauzerkama”, sa 45 topova i na desetine mitraljeza i sa ogromnom količinom municije. Serdar Janko Vukotić je komandovao sa 6.500 hiljada vojnika, a pod komandom generala Vilhelma fon Rajnera je bilo 20.000 vojnika. Prema svjedočenjima učesnika bitke, Badnji dan i Božić su te godine bili najhladniji od kako se pamti. Temperatura je bila 25 ispod nule, a snijega je bilo oko metar a na nekim nanosima i do dva metra. Uslovi crnogorske vojske su bili katastrofalni: hljeba je bilo pola kilograma po vojniku za nekoliko dana, o drugoj hrani se nije smjelo ni maštati, municije i oružja je bilo toliko malo da se moralo štedjeti za ostatak bitke. Junaci mojkovačke bitke su u nedostatku municije goloruki, upadali u rovove austrijske vojske izloženi artiljerijskoj paljbi i u nadčovječanskoj borbi primorali mnogo jaču i opremljeniju austro-ugarsku vojsku da napušti zauzete položaje i odustane od daljih borbi. Junaci mojkovačke bitke postali su simbol stradanja i herojstva i još jedna potvda tradicionalne crnogorske hrabrosti i junaštva. O tome svjedoče i riječi komandanta austrougarskih trupa u rejonu Mojkovca generala Vilhelma fon Rajnera” Hrabrost crnogorskog vojnika nema premca u istoriji ratova. Tu ste mogli vidjeti crnogorskog vojnika koji goloruk nalijeće na bajonet protivnika”. Herojski otpor crnogorske vojske napadima daleko moćnije austrougarske vojske u surovim zimskim uslovima u zvanoj “Mojkovačka operacija” u vrijeme božićnih praznika 1916. godine, je najsvjetliji primjer junaštva, kojim je sačuvana crnogorska vojnička i nacionalna čast. U čast te pobjede na Bojnoj Njivi podignut je spomenik junacima Mojkovačke bitke, 1996. godine. 
U blizini spomenika se nalaze ostaci rovova iz vremena borbi u Mojkovačkoj bici.


	Vrsta i materijal spomen - obilježja

	Spomen obilježje je spomenik od kamena na kome su postavljene dvije ploče  sa dva natpisa. Visina spomenika je 2.5 m. 

	Lokacija,
Mikrolokacija
Godina podizanja spomen obilježja
	Bojna Njiva
Bojna Njiva 

19.08.1996.godine ( povodom obilježavanja 80 godina od Mojkovačka bitke ) 

	Tekst na spomen obilježju ispisan ćiriličnim pismom.
	"Mi smo pali da bi Crna Gora i Srbija živjele".
   Jugoslovenski odbor za obilježavanje 80               godina Mojkovačke bitke

19 avgust 1996. godine

	Odgovorno lice za podizanje spomenika

	Predsjednik Opštine

	Obveznik održavanja spomen obilježja
	Opština Mojkovac 


	2.Spomen groblje na Mjedenom guvnu

	Subjekt koji podiže spomenik
	Opština Mojkovac

	Istaknuta ličnost
	Junaci Mojkovačke bitke

	Značajni događaj
	

	Obrazloženje za davanje statusa spomen - obilježja

	Ovim spomen obilježjem odaje se počast crnogorskim junacima Mojkovačke bitke koji su poginuli u završnim operacijama  6 i 7. januara 1916. godine. Spomen groblje je podignuto na mjestu zvano „Mjedeno guvno“ na kome su sahranjivani crnogorski junaci koji su ginuli na obližnjim položajima tokom odigravanja bitke na Mojkovcu. Grobna mjesta obilježavana su većim i manjim kamenom, tako što je veći kamen (obično kamena ploča) postavljan više glave a manji kamen postavljan ispod nogu sahranjenog  junaka. Okolo groblja (grobnih mjesta)  podignuta  zidna kamena ograda  1996. godine u sklopu obilježavanja 80. godina Mojkovačke bitke.


	Vrsta i materijal spomen - obilježja

	Spomen groblje je ograđeno zidnom kamenom ogradom. Ulaz u groblje čini kamena polukružna kapija sa metalnim vratima na čijem vrhu je postavljen mermerni krst. Pored same kapije sa desne strane na zidnoj ogradi je postavljena ploča od bakra na kojoj stoji natpis.

	Lokacija,
Mikrolokacija
Godina podizanja spomen obilježja
	Brskovo
Mjedeno guvno
1996. godine
 

	Tekst na spomen obilježju je ispisan ćiriličnim pismom.

	Na spomen-obilježju stoji natpis:

MOJKOVAČKA BITKA 1916.
Groblje: Mjedeno guvno 

Jugoslovenski odbor za 
obilježavanje
 80. godišnjice 1996.god.

	Odgovorno lice za podizanje spomen obilježja
	Predsjednik Opštine

	Obveznik održavanja spomen obilježja
	Opština Mojkovac


	3.Spomen groblje na Gradini-Brskovo

	Subjekt koji podiže spomen obilježje
	Opština Mojkovac

	Istaknuta ličnost
	Junaci Mojkovačke bitke

	Značajni događaj
	

	Obrazloženje za davanje statusa spomen – obilježja

	Ovim spomen-obilježjem odaje se počast crnogorskim vojnicima koji su poginuli tokom okršaja vodjenih u Mojkovačkoj bici. Spomen groblje je podignuto na mjesto zvano „Gradina“ na kome su sahranjivani junaci koji su ginuli na obližnjim položajima ( grobna mjesta sahranjenih junaka  obilježena  na isti način kao na groblju Mjedeno guvno.) Groblje je podignuto na mjestu zvano „Gradina“ na kome su sahranjivani crnogorski junaci  koji su tokom okršaja u mojkovačkoj bici ginuli na obližnjim položajima. Spomen-groblje je ograđeno kamenom zidnom ogradom 1996. godine u sklopu obilježavanja 80. godina Mojkovačke bitke.

	Vrsta i materijal spomen - obilježja

	Spomen groblje je ograđeno kamenim zidom sa ulaznom metalnom kapijom.

	Lokacija,
Mikrolokacija
Godina podizanja spomen obilježja
	Brskovo
Gradina
1996. godine
 

	Tekst na spomen obilježju


	nema

	Odgovorno lice za podizanje spome obilježja
	Predsjednik Opštine

	Obveznik održavanja spomen obilježja
	Opština Mojkovac


	4. Spomenik Serdaru Janku Vukotiću

	Subjekt koji podiže spomenik
	Opština Mojkovac

	Istaknuta ličnost
	Janko Vukotić crnogorski serdar i divizijar u crnogorskoj vojsci u doba nezavisne i međunarodno priznate Knjaževine i Kraljevine Crne Gore, komandant Crnogorsko-sandžačke vojske u Mojkovačkoj bici čija se završna faza  odigrala 6 i 7. januara 1916. godine. 

	Značajni događaj
	

	Obrazloženje za davanje statusa spomen – obilježja

	
Ovim spomen obilježjem odaje se počast serdaru  Janku Vukotiću komandantu crnogorske vojske u Mojkovačkoj bici na Badnji dan i Božić 1916. godine. Janko Vukotić rođen je na Čevu (Katunska nahija) 18. februara 1866. godine. Umro je u Beogradu  4. februara 1927. godine. Završio je Vojnu Akademiju u Modeni (Italija) 1886. godine, kao pitomac - stipendista knjaza Nikole i crnogorske države. U crnogorskoj vojsci proizveden je u čin brigadira 1902. godine. Najviši rang u crnogorskoj vojsci - čin divizijara zaradio je 1914. godine. Ukazi o njegovom proizvođenju u generalne činove u crnogorskoj vojci donijeti su odlukom crnogorskog suverena knjaza i kralja Nikole. Janko Vukotić je u doba nezavisne i međunarodno priznate Knjaževine i Kraljevine Crne Gore bio serdar i divizijar u crnogorskoj vojsci. U Balkanskim ratovima (1912-1913) i prvom svjetskom ratu (1914-1916) istakao se kao briljantni vojskovođa. U prvom balkanskom ratu komandovao je Istočnim odredom crnogorske vojske, a u drugom balkanskom ratu bio je komandant Dečanskog odreda crnogorske vojske. Bio je i delegat Crne Gore na mirovnim pregovorima održanim 1913. godine u Bukureštu. Bio je nosilac svih najviših crnogorskih vojnih odlikovanja. U crnogorskoj Vladi, čiji je predsjednik bio dr Lazar Tomanović, od 1906. godine Janko Vukotić bio je ministar vojni. Bio je član Državnog savjeta Knjaževine Crne Gore od 1905. do 1914. godine. Predsjednik crnogorske Vlade bio je od 6. maja 1913. do 25. decembra 1915. godine, a od juna 1915. godine vršio je funkciju i vojnog ministra. U septembru 1915. godine vršio je i dužnost ministra spoljnih poslova Kraljevine Crne Gore. U toku prvog svjetskog rata bio je načelnik štaba Vrhovne komande, komandant hercegovačkog odreda crnogorske vojske, a od 19. avgusta 1914. godine komandant crnogorsko-sandžačke vojske, koja je odigrala odlučujuću ulogu u zaštiti odstupanja srpske vojske. Posebno se istakao kao komandant u Mojkovačkoj bici 6 i 7. januara 1916. godine.  Slavna mojkovačka epopeja, crnogorska-sandžačka vojska i njen legendarni komandant, serdar Janko Vukotić, duboko su se urezali u svijest i istorijsko pamćenje Crnogoraca. Prenose se sa koljena na koljeno, pamte i ne zaboravljaju. Ostaju mit i legenda od prošlosti za budućnost.

	Vrsta i materijal spomen - obilježja

	Spomenik je bronzana monumentalna figura u liku serdara Janka Vukotića. Postolje spomenika čine dva nivoa od betona obložena kamenim pločicama.Težina spomenika je tri tone a visina četiri metra.Vajari su braća Svetomir i Svetozar Radović. 

	Lokacija,
Mikrolokacija
Godina podizanja spomen obilježja
	Mojkovac
Centar grada  
1997.godina ,u sklopu obilježavanja 80 godina od Mojkovačke bitke 

	Tekst na spomen obilježju ispisan ćiriličnim pismom.

	Na postolju spomenika piše 
 SERDAR JANKO VUKOTIĆ 


	Odgovorno lice za podizanje spomen obilježja
	Predsjednik Opštine

	Obveznik održavanja spomen obilježja
	Opština Mojkovac


	5. Spomenik posvećen formiranju Prošćenske čete


	Subjekt koji podiže spomenik
	Opština Mojkovac

	Istaknuta ličnost
	

	Značajni događaj
	Formiranje prve prošćenske partizanske čete

	Vrsta i materijal spomen - obilježja

	Spomenik je u osnovi betonska ploča, postavljen na dvije betonske nožice. U središnjem dijelu spomenika je utisnuta ploča od crnog mermera sa natpisom i na vrhu ploče petokraka. Postolje spomenika čine dvije betonske ploče.

	Obrazloženje za davanje statusa spomen – obilježja

	Podizanjem ovog spomen obilježja trajno se obilježava mjesto formiranja prve prošćenske partizanske čete 1. januara 1942. godine. Opis simboličkog značenja podrazumijeva spomenik od istorijskog značaja koji svjedoči o mjestu gdje su formirani oružani sastavi NOP-a.

	Lokacija
Mikrolokacija,
Godina podizanja spomen obilježja
	Prošćenje
Dvorište osnovne škole „Radomir Rakočević“
1981.godina

	Tekst na spomen obilježju ispisan ćiriličnim pismom.
	Na spomeniku je ispisan tekst: 
U ovom mjestu 1 januara 1942. godine formirana je prva prošćenska partizanska četa. 
11. jul 1981. godine 
                                                  Građani Prošćenja


	Odgovorno lice za podizanje spomenika

	Predsjednik Opštine 

	Obveznik održavanja spomen obilježja
	Opština Mojkovac

	

	

	6.  Spomenik palim borcima i žrtvama fašističkog terora u Bistrici



	Subjekt koji podiže spomenik
	Opština Mojkovac

	Istaknuta ličnost


	Pali borci ratova 1912-1918, 1941-1945 god. iz mjesta Bistrica
Žrtve fašističkog terora iz mjesta Bistrica

	Značajni događaj
	

	Vrsta i materijal spomen - obilježja

	Spomenik je izgrađen od granitne ploče sa petokrakom na vrhu, na kojoj su ispisana imena palih boraca NOR-a 1941-1945, žrtava fašističkog terora i palih boraca 1912-1918. godine iz sela Bistrica. Spomenik je postavljen na dva postolja,većem od bijelog mermera i manjem od crnog mermera. 

	Obrazloženje za davanje statusa spomen – obilježja

	
Ovim spomen - obilježjem se odaje počast palim borcima sa područja Bistrice koji su poginuli u oslobodilačkim ratovima 1912-1918, narodnooslobodilačkom ratu 1941-1945 i žrtvama fašističkog terora. Opis simboličkog značenja podrazumijeva spomen obilježje koje svojim sadržajem trajno čuva uspomenu na poginule rodoljube koji su dali svoje živote za slobodu svoga naroda.
Spomenik je postavljen  u dvorištu Osnovne škole u Bistrici. Na njemu su upisana imena 28 poginulih boraca NOR-a, 9 žrtava fašističkog terora  i 5 boraca ratova od 1912-1918. godine.

	Lokacija, 
Mikrolokacija,
Godina podizanja spomen obilježja
	Bistrica
Dvorište Osnovne škole u Bistrici
1981. godina

	Tekst na spomen obilježju ispisan ćiriličnim pismom.
	Na spomeniku je ispisan  tekst :

 Palim borcima NOR-a sela Bistrice 1941-1945
Anđelić S.Novica                       Rabrenović I.Ljubo
 Vidaković M.Đorđije               Rabrenović J.Ljubomir
Vidaković M.Janko                   Rabrenović S.Miloje
 Vidaković M.Milan                  Rabrenović M.Sofija
 Vidaković M.Miraš                  Rabrenović M.Todor
 Viktorović Neđeljko                Raković M.Boško
 Grdinić N. Đorđije                   Raković J.Dušan
 Marković N.Radoš                   Raković M.Đoko
 Marković R.Rajko                    Raković J.Jovanka
 Medojević P.Vukić                  Raković V.Marinko
 Rabrenović I.Živko                  Raković M.Milun
 Rabrenović N. Jagoš               Raković V.Mirko
 Rabrenović J.Jevrosima         Raković R.Petar
Rabrenović M.Lazar                Raković D.Radosav

                   Žrtve fašističkog terora
                      Marković M.Vlatko
                      Marković R.Janko
                      Marković D.Uroš
                      Marković M.Milan
                      Rabrenović K.Velimir
                      Rabrenović V.Savić
                      Raković V.Savić
                      Raković R.Pavle
                      Ćosović M.Novka

                     Pali borci 1912-1918
                    Medojević M.Gruban
                    Rabrenović L.Milovan
                    Rabrenović Ž.Todosije
                    Raković K.Milinko
                    Ćosović J.Milan
                                             Vječna vam slava i hvala  
                                                Građani sela Bistrice                                                                

	Odgovorno lice za podizanje spomen obilježja
	Predsjednik Opštine 

	Obveznik održavanja spomen obilježja
	Opština Mojkovac 


	7. Spomenik palim borcima i žrtvama fašističkog terora u Dobrilovini

	Subjekt koji podiže spomenik
	Opština Mojkovac 

	Istaknuta ličnost


	Pali borci iz mjesta Dobrilovina u toku II svjetskog rata
Žrtve fašističkog terora  iz mjesta Dobrilovina 

	Značajni događaj
	

	Vrsta i materijal spomen - obilježja

	Spomenik je od crnog granitnog mermera, sa petokrakom na vrhu. Spomenik je postavljen na većem betonskom i manjem mermernom postolju. Na spomeniku su ispisana imena palih boraca i žrtava fašističkog terora. 

	Obrazloženje za davanje statusa spomen – obilježja

	
Ovim spomen obilježjem se odaje počast palim borcima i žrtvama fašističkog terora sa područja Dobrilovine koji su poginuli i dali svoje živote za slobodu svoga naroda. Opis simboličkog značenja podrazumijeva spomen - obilježje koje svojim sadržajem trajno čuva uspomenu na poginule rodoljube iz ovog kraja u Drugom svjetskom ratu. Spomenik je postavljen u dvorištu Osnovne škole u Dobrilovini. Na njemu su upisana imena 8 poginulih boraca NOR-a i 5 žrtava fašističkog terora.

	Lokacija,
Mikrolokacija,
Godina podizanja spomen obilježja
	Dobrilovina 

Dvorište Osnovne škole u Dobrilovini
1981. godina   

	Tekst na spomen obilježju ispisan ćiriličnim pismom.
	Na spomeniku stoji tekst: 
                          Palim borcima 
                               u NOR
                         iz Dobrilovine
                      Medojević Zarija
                      Medojević Radomir
                      Rovčanin Radosav
                      Rovčanin Ilija
                      Stanišić Radovan
                      Stanišić Milija
                      Stanišić Radivoje
                      Čabarkapa Neđeljko

                 Žrtve fašističkog terora
                        Babić Radule
                       Stanišić Nikola
                       Stanišić Dragan
                       Filipović Miraš
                       Španjević Milun

                  Vječna vam slava i hvala
                Građani sela Dobrilovine 
                                                             1981. godine


	Odgovorno lice za podizanje spomen obilježja
	Predsjednik Opštine 

	Obveznik održavanja spomen obilježja
	Opština Mojkovac 

	

	8.  Spomenik poginulima u II svjetskom ratu i žrtvama fašističkog terora u Lepencu

	Subjekt koji podiže spomen obilježja
	Opština Mojkovac 

	Istaknuta ličnost

	Borci NOR-a sa područja Lepenca
Žrtve fašističkog terora sa područja Lepenca

	Značajni događaj
	

	Vrsta i materijal spomen - obilježja

	Spomenik je od crnog granitnog mermera  sa zvijezdom petokrakom na vrhu, na kome su upisana imena poginulih boraca NOR-a i žrtava fašističkog terora. Spomenik je postavljen na mermernom postolju. 

	Obrazloženje za davanje statusa spomen – obilježja

	
Ovim spomen obilježjem se odaje počast palim borcima NOR-a i žrtvama fašističkog terora iz mjesta Lepenac koji su poginuli i dali svoje živote za slobodu svoga naroda. Opis simboličkog značenja podrazumijeva spomen - obilježje koje svojim sadržajem trajno čuva uspomenu na poginule rodoljube iz ovog kraja. Na spomeniku su upisana imena 22 borca NOR-a  i 4 žrtve fašističkog terora iz Lepenca.


	Lokacija,

Mikrolokacija,

Godina podizanja spomen obilježja
	 Lepenac
Dvorište Osnovne škole u Lepencu

1975. godina

	Tekst na spomen obilježju ispisan ćiriličnim pismom.
	Na spomeniku je ispisan tekst : 
               Palim borcima u NOB-i
                         1941-1945
                  Vuksanović Miloš
                  Vukadinović Puniša
                  Zindović Radisav
                  Jušković Zarija
                  Jušković Jagoš
                  Rakočević Milovan
                  Stanić Milivoje
                  Stanić Milija
                  Tutić Dimitrije
                  Tutić Jelka
                  Tutić Miro
                  Fuštić Stevan
                  Fuštić Neđeljko - Lale
                  Barac Božidar
                  Konatar Marica
                  Palević Miodrag – Drago
                  Palević Mile
                  Radojević Rade
                  Vukadinović Milorad
                  Zindović Ljubomir
                  Pandurica Radomir
                  Peković Veljko

             Žrtve fašističkog terora
                  Jovanović Branko
                  Pantović Veljko
                  Rakočević Julka
                  Tomović Zagorka
                                                   Građani sela Lepenca 
                                                              1975. godine 

	Odgovorno lice za podizanje spomenika

	Predsjednik Opštine 

	Obveznik održavanja spomen obilježja
	Opština Mojkovac 

	

	9. Spomenik na Ćirovića glavici u Podbišću  
 

	Subjekt koji podiže spomen obilježja
	Opština Mojkovac 

	Istaknuta ličnost
	

	Značajni događaj
	Mjesto sa koga su rodoljubi Podbišća organizovano pošli na ustanak 1941. godine

	Vrsta i materijal spomen - obilježja

	Spomenik je u osnovi pravougaonog oblika od betona sa bočnim stranama u obliku krila i zvijezdom petokrakom na vrhu. Na spomeniku postavljena ploča od bijelog mermera sa natpisom. Spomenik je postavljen na betonskoj podlozi – ploči.


	Obrazloženje za davanje statusa spomen – obilježja

	Podizanjem ovog spomen - obilježja trajno se obilježava mjesto na kome su se rodoljubi Podbišća okupili 12. jula 1941. godine na poziv Komunističke partije Jugoslavije i pošli organizovano da podrže trinaestojulski ustanak i tom prilikom napali okupatorsku kolonu kod Vrlostupa i otpočeli veliku bitku 14. jula 1941. godine. Spomenik ima simbolički značaj trajnom očuvanju uspomene na ovaj značajan istorijski događaj.

	Lokacija, 
Mikrolokacija, 
Godina podizanja spomen obilježja
	Podbišće 

Ćirovića Glavica
Spomenik je podignut 1981. godine 

	Tekst na spomen obilježju ispisan ćiriličnim pismom.
	Tekst na spomeniku: 

Ovdje su se 12. jula 1941 godine,
 na poziv KPJ okupili rodoljubi 
Podbišća. 
Sa ovoga mjesta su pošli 
organizovano na ustanak- 
napadom  na okupatorsku kolonu 
kod Vrlostupa - i time 
započeli veliku bitku.
11.jula 1981. godine

                                     Građani Podbišća


	Odgovorno lice za podizanje spomen obilježja

	Predsjednik Opštine 

	Obveznik održavanja spomen obilježja
	Opština Mojkovac 




	

	

	10. Spomenik Omladinskim radnim brigadama

	Subjekt koji podiže spomen obilježje
	  Opština Mojkovac 

	Istaknuta ličnost
	

	Značajni događaj
	  Izgradnja Jadranske magistrale 

	Vrsta i materijal spomen - obilježja

	Spomen obilježje je  kamena stijena postavljena na kamenom pločniku. Na spomeniku je amblem omladinskih brigada sa natpisom.  

	Obrazloženje za davanje statusa spomen – obilježja

	Ovo spomen  obilježje je podignuto  povodom 50.  godina učestvovanja omladinskih radnih brigada u akcijama na izgradnji Jadranske magistrale. Godine 1964-te pokrenuta je nova akcija na izgradnji dijela Jadranske magistrale od Kolašina do Bijelog Polja, na kojoj učestvuje 168 brigada sa 18.719 brigadira. Radovi na dionici dužine 49 km su započeti 16. aprila, a završeni 27. novembra. Na ovoj akciji su učestvovala i 354 omladinca iz 28 zemalja svijeta. Trebalo je iskopati 726.670 kubika kamena i zemlje, ugraditi u nasipe 412.950 kubika materijala, izgraditi preko 212 objekata raspona do pet metara, jedan tunel dužine 80 metara, kao i 12 mostova od 8 do 90 metara dužine. Omladinske radne akcije su nastale u toku NOB-a, a naročito su bile popularne nakon završetka Drugog svjetskog rata i imale su za cilj da obnove i izgrade privredu, infrastrukturu, naučne, sportske, kulturne i zabavne objekte u Jugoslaviji. U prvim posleratnim Saveznim  radnim akcijama milioni omladinaca gradili su auto puteve, pruge, fabrike, čak i čitave gradove. 
Literatura: Grupa autora “Omladinske radne akcije-mladost naše zemlje (1942-1982)” i Vikipedija

	Lokacija
Mikrolokacija
Godina podizanja spomen obilježja
	Štitarica 
Pored Jadranske magistrale na putu Mojkovac-Kolašin, mjesto Vrlostup 

2004 . godina 



	Tekst na spomen - obilježju

	Tekst na spomen obilježju ispisan ćiriličnim pismom: 
                       1964 Jadranska magistrala.

	Odgovorno lice za podizanje spomen obilježja

	Predsjednik opštine 

	Obveznik održavanja spomen obilježja
	Opština Mojkovac 


	11. Spomenik  na  Borovnjačkom kršu -Topovi
 

	Subjekt koji podiže spomen obilježje
	Opština Mojkovac 

	Istaknuta ličnost
	Poginuli borci Omladinskog partizanskog bataljona na Sinjajevini 

	Značajni događaj
	

	Vrsta i materijal spomen - obilježja

	 Spomenik je od kamena pravougaonog oblika, na kome je utisnuta  ploča od crnog mermera sa natpisom.

	Obrazloženje za davanje statusa spomen – obilježja

	
Spomenik je posvećen  poginulim borcima Omladinskog partizanskog bataljona na Sinjajevini koji su dali svoje mlade živote u borbi protiv fašizma i slobodu svoga naroda. Ovim spomen obilježjem odaje se počast revolucionarima  i učesnicima NOR-a  i izražava poštovanje prema antifašističkoj tradiciji crnogorskog naroda. Spomenik se nalazi u blizini puta Podbišće - Katuničko brdo u mjestu Borovnjački krš, bliže Topovi. U blizini spomenika se nalaze ostaci rovova iz minulih ratova.

	Lokacija, 
Mikrolokacija, 

Godina podizanja spomen obilježja
	Podbišće
Borovnjački krš-Topovi
1972. godine

	Tekst na spomen obilježju ispisan ćiriličnim pismom.
	Na spomeniku je ispisan tekst:
 Hvala što ste nam spustili sunce na dlanove, što ste mladošću uljepšali zore, dane vjenčali sa ljepotom. 
    Mladi opštine Mojkovac svojim vršnjacima.

	Odgovorno lice za podizanje spomen obilježja
	Predsjednik Opštine 

	Obveznik održavanja spomen obilježja
	Opština Mojkovac 




	12. Spomen ploča na zgradi Osnovne škole u Žarima

	Subjekt koji podiže spomenik
	Opština Mojkovac

	Istaknuta ličnost
	 

	Značajni događaj
	Formiranje Prve partizanske čete  i omladinske organizacije USAOJ-a i SKOJ-a u Žarima 1.11.1941. godine

	Vrsta i materijal spomen - obilježja

	Spomen ploča je postavljena na zgradi Osnovne škole u Žarima. Ploča je od crnog mermera sa natpisom i zvijezdom petokrakom na vrhu.

	Obrazloženje za davanje statusa spomen – obilježja

	
Ovo spomen obilježje je posvećeno formiranju Prve partizanske čete i omladinske organizacije USAOJ-a i SKOJ-a u Žarima 1.11.1941. godine. Njihov osnovni zadatak bio je formiranje oružanih snaga u borbi protiv okupatora. Podizanjem ovog spomen obilježja trajno se obilježava mjesto formiranja Prve partizanske čete i omladinske organizacije USAOJ-a i SKOJ-a u Žarima. Opis simboličkog značenja podrazumijeva spomen ploču od istorijskog značaja koja svjedoči o mjestu gdje su formirane oružane snage NOP-a u borbi protiv okupatora.

	Lokacija
Mikrolokacija
Godina podizanja spomen obilježja
	Žari
Osnovna škola u Žarima
1980. godina

	Tekst na spomen - obilježju

	Na spomen ploči je ispisan tekst ćiriličnim pismom.
                                  U OVOJ ZGRADI JE  1.11.1941. GOD.
                                  FORMIRANA PRVA PARTIZANSKA
                                  ČETA I OMLADINSKA ORGANIZACIJA
                                  USAOJ-A i SKOJ-A SELA  ŽARI 


                                                  GRAĐANI  MJESNE  ZAJEDNICE  ŽARI


	Odgovorno lice za podizanje spomen obilježja

	Predsjednik Opštine

	Obveznik održavanja spomen obilježja
	Opština Mojkovac


	13. Spomen ploča na zgradi Osnovne škole u Poljima

	Subjekt koji podiže spomen obilježja
	Opština Mojkovac

	Istaknuta ličnost
	 

	Značajni događaj
	Pobjeda Komunističke partije na izborima za ustavotvornu skupštinu 1920. god.u opštini Polja

	Vrsta i materijal spomen - obilježja

	Spomen- ploča sa natpisom je postavljena na zidu Osnovne škole u Poljima.

	Obrazloženje za davanje statusa spomen – obilježja

	Ovo spomen obilježje je posvećeno pobjedi Komunističke partije u opštini Polja, na izborima za ustavotvornu skupštinu 28. novembra 1920. godine koje ima istorijski značaj. Ovim spomen-obilježjem simbolično i trajno se čuvaju uspomene kada su na izborima ovog kraja komunisti preuzeli vlast i  time postali snažno uporište revolucionarnog pokreta.

	Lokacija
Mikrolokacija
Godina podizanja spomen obilježja
	Polja
Osnovna škola u Poljima
1972.godina

	Tekst na spomen - obilježju

	Na spomen ploči je izlivenim slovima  napisan tekst ćiriličnim pismom:

NA IZBORIMA ZA USTAVOTVORNU SKUPŠTINU
28 NOVEMBRA 1920 GODINE
U OPŠTINI POLJA POBIJEDILA JE
KOMUNISTIČKA PARTIJA
I ZA POSLANIKA BIO IZABRAN UČITELJ
PAVLE  ŽIŽIĆ  KOMUNISTA
                                                                                                        GRAĐANI OPŠTINE
                                        28. NOVEMBAR 1972.           MOJKOVAC 

	Odgovorno lice za podizanje spomen obilježje

	Opština Mojkovac

	Obveznik održavanja spomen obilježja
	Opština Mojkovac


	14. Spomen ploča na Šiškoj – Bjelasica

	Subjekt koji podiže spomenik
	Opština Mojkovac

	Istaknuta ličnost
	 

	Značajni događaj
	Prve demonstracije koje je KPJ organizovala 1935. godine

	Vrsta i materijal spomen - obilježja

	Spomen - ploča od bijelog mermera  utisnuta je  u kamenoj stijeni.

	Obrazloženje za davanje statusa spomen – obilježja

	Ovo spomen obilježje je posvećeno prvim  narodnim antifašističkim demonstracijama ovog kraja koje je KPJ organizovala 02.08.1935. godine u mjestu Šiška na Bjelasici.  U demonstracijama je učestvovalo nekoliko hiljada ljudi iz beranskog, kolašinskog, bjelopoljskog i andrijevačkog sreza. Ovim spomen-obilježjem se simbolično čuvaju uspomene i njeguju svijetle tradicije naše istorije.

	Lokacija
Mikrolokacija
Godina podizanja spomen obilježja
	Bjelasica
Šiška 
1972. godina

	Tekst na spomen - obilježju

	                                                                   
                                                         OVDJE SU
2.AVGUSTA1935 GODINE POD RUKOVODSTVOM  KPJ IZVEDENE
 PRVE DEMONSTRACIJE U NAŠEM KRAJU PROTIV IMPERIJALISTIČKOG 
RATA, ZA MIR, LJEB I SLOBODU. U NJIMA JE UČESTVOVALO
NEKOLIKO HILJADA LJUDI IZ BERANSKOG, KOLAŠINSKOG,
BJELOPOLJSKOG I ANDRIJEVAČKOG SREZA.
                                                                              SUBNOR

	Odgovorno lice za podizanje spomen obilježja

	Opština Mojkovac

	Obveznik održavanja spomen obilježja
	Opština Mojkovac


	15. Spomen - bista  Milovana Rakočevića

	Subjekt koji podiže spomenik
	Opština Mojkovac

	Istaknuta ličnost
	Milovan Rakočević, politički komesar čete Trećeg udarnog bataljona

	Značajni događaj
	

	Vrsta i materijal spomen - obilježja

	Postavljeni  spomen objekt , spomen – bista je izliveno poprsje u bronzi sa likom Milovana Rakočevića.  Spomen – bista je postavljena na postamentu od crnog mermera sa natpisom.

	Obrazloženje za davanje statusa spomen – obilježja

	Ovim spomen obilježjem se odaje počast jednom od organizatora ustanka 1941. godine i istaknutom borcu u mojkovačkom kraju. Milovan Rakočević rođen je 1912. godine u Trebavelju. Osnovnu školu završava u Lepencu, a nižu gimnaziju u Bijelom Polju. Višu gimnaziju je učio u Pljevljima i Beranama. Zbog revolucionarnog djelovanja među učenicima isključen je iz Beranske gimnazije bez prava upisa u druge škole kada je već bio član SKOJ-a. U članstvo KPJ primljen je 1940. godine. Jedan je od organizatora ustanka 1941. godine u mojkovačkom kraju. Rukovodio je borbenom grupom u pripremama oružane borbe. Politički je rukovodilac Lepenačke ustaničke čete, a zatim politički komesar čete u Trećem udarnom bataljonu Bjelopoljskog NOP odreda. Isticao se hrabrošću kao borac I političkom zrelošću kao rukovodilac u bici za oslobođenje Pljevalja i drugim borbenim akcijama koje je vodio Bjelopoljski NOP odered prve dvije ratne godine. Poginuo je u borbi protiv četnika na Bojnoj Njivi, kod Mojkovca 9.maja 1942. godine. Naziv osnovne škole u Lepencu nosi njegovo ime.
Literatura: Dr Vuk Minić-Mojkovačko školstvo 1870-1995


	Lokacija
Mikrolokacija
Godina podizanja spomen obilježja
	Lepenac
Dvorište Osnovna škole u Lepencu 
1975. godina

	Tekst na spomen - obilježju

	MILOVAN
RAKOČEVIĆ
POLITIČKI KOMESAR ČETE
1912-1942

Tekst je ispisan ćiriličnim pismom.

	Odgovorno lice za podizanje spomen obilježja

	Predsjednik Opštine

	Obveznik održavanja spomen obilježja
	Opština Mojkovac


	16. Spomen - bista  narodnog heroja Vukmana Kruščića

	Subjekt koji podiže spomen obilježje
	Opština Mojkovac

	Istaknuta ličnost
	Vukman Kruščić, narodni heroj

	Značajni događaj
	

	Vrsta i materijal spomen - obilježja

	Postavljeni spomen objekt ,  spomen – bista je izliveno poprsje u bronzi sa likom  Vukmana Kruščića.                                                                                                                                                                                                                                                                                                                                                                                                                                                                                                                                                        Spomen - bista je  na postamentu od crnog mermera sa natpisom.

	Obrazloženje za davanje statusa spomen – obilježja

	Ovim spomen obilježjem se odaje počast narodnom heroju Vukmanu Kruščiću. Rođen je 1909. godine u selu Polja, Kolašin, Crna Gora. Potiče iz siromašne seljačke porodice. Gimnaziju je učio u Beranama, a studirao je na Pravnom fakultetu u Beogradu. U studentskom pokretu u Beogradu počinje svoj revolucionarni put. Učestvuje zajedno sa Lolom Ribarom, Rifatom Burdžovićem i Mirkom Srzentićem u studentskim demonstracijama i revolucionarnim akcijama u Beogradu. Kao student Kruščić je bio aktivan  i u stručnim i kulturnim udruženjima studenata. Zbog revolucionarnog rada bio je više puta hapšen, a 1935. godine je bio zatvoren u koncentracioni logor u Višegradu. Održavanje ljetnjeg sabora u Bendovcu (na planini Bjelasica) u avgustu 1935, gdje su bili okupljeni ljudi iz kolašinskog i beranskog sreza, iskoristio je da, kao komunist, povodom zločina na Belvederu kraj Cetinja govori protiv Stojadinovićeve vlade. Kao član rukovodstva KPJ kolašinskog sreza učestvuje na VII pokrajinskoj konferenciji KPJ za Crnu Goru, koja je održana avgusta 1940. U Barama Žugića kod Žabljaka. Početkom 1941. postao je sekretar MK KPJ Kolašin. Veoma je aktivan u pripremama za ustanak i jedan od njegovih najpopularnijih organizatora u kolašinskom srezu. On je na čelu borbe opštenarodnog ustanka u svom kraju i juriša u borbi za oslobođenje Kolašina, a u oslobođenom gradu održava partijski sastanak. Iako teško ranjen u nogu, učestvovao je u borbama za Pljevlja 1941. godine. Januara 1942. godine, četničke jedinice, naoružane i snabdjevene od Italijana, oslanjajući se na nihove garnizone na teritoriji OK Kolašin, počele su napade na partizanske snage. U takvoj situaciji PK KPJ i predstavnici rukovodstva NOP organizovali su slanje jačih partizanskih snaga na ovo područje da bi likvidirali četničku izdaju. Komski odred je uputio dvije čete, čiji je zadatak bio da suzbiju četničku akciju na široj teritoriji Mateševa. Te njegove dvije čete mučki su napali četnici 20. januara 1942. godine, u Kraljskim Barama. Tada je poginulo i ranjeno 59 boraca, a 80 zarobljeno. U neravnopravnoj borbi herojski je poginuo i Vukman Kruščić. Narodnim herojem proglašen je 12. jula 1949. godine.

Literatura: Dr Vuk Minić-Mojkovačko školstvo 1870-1995


	Lokacija
Mikrolokacija
Godina podizanja spomen obilježja
	Mojkovac
Park pored bivše zgrade KID-a „Vukman Kruščić“
1972. godina

	Tekst na spomen - obilježju

	
VUKMAN
KRUŠČIĆ
NARODNI HEROJ
1909-1942

Tekst je ispisan ćiriličnim pismom.

	Odgovorno lice za podizanje spomen obilježja

	Predsjednik Opštine

	Obveznik održavanja spomen obilježja
	Opština Mojkovac


	17. Spomen - bista narodnog heroja Ljubomira Bakoča

	Subjekt koji podiže spomen obilježja
	Opština Mojkovac

	Istaknuta ličnost
	 Ljubomir Bakoč, narodni heroj

	Značajni događaj
	

	Vrsta i materijal spomen - obilježja

	Postavljeni spomen-objekt, spomen – bista  je izliveno poprsje u bronzi sa  likom Ljubomira Bakoča. Spomen-bista  je na postamentu od bijelog mermera sa natpisom.

	Obrazloženje za davanje statusa spomen – obilježja

	Ovim spomen obilježjem odaje se počast narodnom heroju Ljubomiru Bakoču. Rođen je 19. februara 1887. godine u Poljima, Kolašin, Crna Gora. Potiče iz seljačke porodice. Po zanimanju šumar. Vaspitan na slobodarskim, patriotskim tradicijama naših naroda Ljubomir je, još kao mladić, došao u sukob sa austrougarskim vlastima i I svjetski rat proveo kao odmetnik – komita. Po završetku rata 1918. godine završio je nižu šumarsku školu. Godine 1935. dao je ostavku na državnu službu, a odmah zatim počeo je aktivno da pomaže napredni radnički pokret. Član KPJ postao je 1939. godine. Avgusta 1940. godine učestvovao je kao delegat na VIII partijskoj konferenciji za Crnu Goru, Boku, Sandžak, Kosovo i Metohiju u Barama Žugića na Žabljaku. Aktivno je učestvovao u pripremama trinaestojulskog ustanka 1941. U Crnoj Gori, jedan je od organizatora ustanka u bjelopoljskom srezu. Već juna 1941, zajedno sa Mirom Kruščićem, rukovodi udarnom grupom od 20 boraca u Mojkovcu. Četrnaestog jula 1941. godine, kao komandir voda učestvuje u napadu na karabinjersku stanicu u Mojkovcu, koju je zapalio u zoru 15. jula sa Radomirom Rakočevićem nakon čega su prinudili karabinjere na predaju. Šesnaestog jula Ljubomir na čelu voda mojkovačkih gerilaca učestvuje u jurišu na karabinjersku stanicu u Šahovićima i tom prilikom je ista zauzeta a karabinjeri pohvatani i razoružani. Devetnaestog i 20. jula, kao komandir Mojkovačke čete, učestvuje u blokadi i napadu na italijanski garnizon u Bijelom Polju, gdje se ponovo ističe hrabrošću i vještinom u rukovođenju. Poslije višečasovne borbe, italijanska jedinica se predala. Početkom oktobra 1941. postavljen je za zamjenika komandira Bjelopoljske partizanske čete s kojom, pored ostalog, štiti muslimanski živalj Sandžaka od pljačkaških četničkih bandi i vraća im opljačkanu imovinu i stoku, a u drugoj polovini novembra pali dva drvena mosta na prostoru Trešnja preko rijeke Ćehotine i ruši potporni zid na putu Bijelo Polje-Pljevlja. Decembra 1941. godine postaje komandir Mojkovačkog bataljona, koji sredinom februara 1942. godine, ulazi u sastav Bjelopoljskog odreda, kao  njegov III bataljon. Osmog maja 1942. godine, u borbi protiv četnika Pavla Đurišića na Uloševini iznad Mojkovca, nesrećno je izgubio život Ljubomir Bakoč, hrabri komandant III bataljona Bjelopoljskog odreda. Blizu mjesta gdje su se, na kratkom savjetovanju nalazili štabovi bataljona, pala je jedna minobacačka granata od čijih je parčadi poginuo Bakoč. U jurišima  od 9,10 i 11. maja njegovi borci su ga mnogostruko osvetili, protjerali četnike iz Mojkovca i okolnih sela i nanijeli im gubitke od oko 100 mrtvih. Narodnim herojem proglašen je 10. jula 1953. godine. Naziv trga u centru grada nosi njegovo ime.
Literatura: Dr Vuk Minić-Mojkovačko školstvo 1870-1995

	Lokacija
Mikrolokacija
Godina podizanja spomen obilježja
	Mojkovac
Trg Ljubomira Bakoča (park)
1972. godina

	Tekst na spomen - obilježju

	
NARODNI HEROJ
LJUBOMIR BAKOČ
1899-1942
Tekst je ispisan ćiriličnim pismom.

	Odgovorno lice za podizanje spomen obilježja

	Predsjednik Opštine

	Obveznik održavanja spomen obilježja
	Opština Mojkovac


	18. Spomen - bista narodnog heroja Nenada Rakočevića

	Subjekt koji podiže spomenik
	Opština Mojkovac

	Istaknuta ličnost
	 Nenad Rakočević, narodni heroj

	Značajni događaj
	

	Vrsta i materijal spomen - obilježja

	Postavljeni spomen-objekt, spomen-bista je izliveno poprsje od bronze sa likom Nenada Rakočevića. Spomen bista je postavljena na postamentu od bijelog mermera sa natpisom.

	Obrazloženje za davanje statusa spomen – obilježja

	Ovim spomen obilježjem odaje se počast narodnom heroju Nenadu Rakočeviću. Rođen je marta 1915. godine u Gornjoj Štitarici, Mojkovac, u seljačkoj porodici. Završio je IV razreda osnovne škole u Štitarici s odličnim uspjehom, ali nije mogao da nastavi školovanje zbog loših materijalnih prilika pa se do rata bavio zemljoradnjom. Primljen je za člana KPJ 1938. U partijskoj ćeliji u Štitarici i bio istovremeno član rukovodstva opštinske organizacije u Poljima. Uoči rata, nalazio se u Kolašinu, u artiljerijskom divizionu, koji je bio stavljen u pokret  prema albanskoj granici, gdje je i dočekao kapitulaciju. Zalagao se za borbu, protiv kapitulanstva i izdaje. Poslije kapitulacije, radio je na pripremanju ustanka u svom kraju. U ustanku 13. jula 1941. u prvoj borbi s okupatorom kod Vrlostupa bio je vodnik voda u čijem su se sastavu nalazili borci sela Štitarice i Sjerogošta. Od jula do novembra 1941. bio je komandir voda i čete, a zatim do maja 1942, komandant poljskog partizanskog bataljona koji je kasnije nazvan Udarni bataljon „Aleksa Đilas Bećo“. Poslije učešća u akciji u Vrlostupu, učestvuje istog mjeseca i u oslobođenju Kolašina, a zatim u najznačajnijim borbama protiv okupatora i četnika na području sreza kolašinskog i bjelopoljskog, u kojima se istakao sa izuzetnom ličnom i komandantskom hrabrošću. Važio je kao jedan od najboljih komandanata partizanskih bataljona u Komskom odredu. Odlukom vojnopolitičkog rukovodstva krajem maja 1942. godine vraćen je na partijski rad u pozadini i bio određen za komesara Komskog partizanskog odreda. U gerili je radio ilegalno na terenu bivšeg sreza kolašinskog. U periodu ilegalnog rada, bio je vojni rukovodilac pozadinaca iz Polja Kolašinskih. Prilikom prodora grupe divizija Vrhovnog štaba, maja 1943. u Crnu Goru, stupio je u 4. Proletersku crnogorsku brigadu. Uskoro njegova jedinica napušta Crnu Goru i učestvuje u bici na Sutjesci. U borbi, u selu Mrežice (podnožje Jahorine), Nenad je teško ranjen, i poslije nekoliko dana podlegao ranama juna 1943. godine. Posmrtni ostaci, preneseni su mu iz Bosne i sahranjen je u zajedničku grobnicu narodnih heroja u Titogradu (pod Goricom). Za narodnog heroja proglašen je 20.decembra 1951. godine. Naziv JU Dom kulture nosi njegovo ime.
Literatura: Dr Vuk Minić-Mojkovačko školstvo 1870-1995

	Lokacija
Mikrolokacija
Godina podizanja spomen obilježja
	Mojkovac
Ispred zgrade Doma kulture „Nenad Rakočević“
1972. godina



	Tekst na spomen - obilježju

	
NARODNI HEROJ
NENAD RAKOČEVIĆ
1914-1943    
Tekst je ispisan ćiriličnim pismom.                                                                                                                                                                     

	Odgovorno lice za podizanje spomen obilježja

	Predsjednik Opštine

	Obveznik održavanja spomen obilježja
	Opština Mojkovac


	19. Spomen - bista narodnog heroja Vuksana Đukića

	Subjekt koji podiže spomen obilježje
	Opština Mojkovac

	Istaknuta ličnost
	 Vuksan Đukić, narodni heroj

	Značajni događaj
	

	Vrsta i materijal spomen - obilježja

	Postavljeni spomen-objekt, spomen-bista je izliveno poprsje od bronze sa likom Vuksana Đukića. Spomen-bista  postavljena je na postamentu od bijelog mermera sa natpisom.

	Obrazloženje za davanje statusa spomen –obilježja

	Ovim spomen obilježjem odaje se počast narodnom heroju Vuksanu Đukiću. Rođen je 15. avgusta 1916. godine u selu Bjelojevići, Mojkovac, u siromašnoj seljačkoj porodici. Radnik. U Mojkovcu je završio osnovnu školu, a četiri razreda gimnazije i malu maturu u Kolašinu i Beranama, za dalje školovanje nije imao materijalnih mogućnosti. Veoma mlad, stupio je u dodir sa revolucionarima tog kraja, Vukmanom Kruščićem, Aleksom Đilasom i drugima. 1937. odmeće se u šumu, da bi izbjegao hapšenje i zatvor zbog napada na žandarme na Šiškoj, na planini Bjelasici. Dvije godine kasnije učestvuje u demonstracijama na Ganovači, kod Biogradskog jezera. Iste godine je primljen za člana KPJ. Poslije okupacije Jugoslavije, uzima vidno učešće u prikupljanju oružja, formiranju i obuci gerile i opštim pripremama za ustanak. Zajedno sa bratom Radojem i sedam stričeva, jula 1941. stupio je u partizanski odred. Prvo vatreno krštenje imao je na Vrlostupu, a nekoliko dana kasnije učestvuje u napadu na italijanski garnizon u Kolašinu i ističe se hrabrošću i požrtvovanjem. Njegov razvoj kao borca i rukovodioca išao je postupno: najprije borac-bombaš, potom puškomitraljezac, pa desetar, vodnik, zamjenik komandira i komandir čete. Istakao se u borbi za Pljevlja 1. decembra 1941. i od  formiranja prve proleterske brigade 21. decembra 1941. u  Rudom pa do svoje smrti hrabro korača putevima prve proleterske brigade. Sa zavojem na glavi ili prelomljene ruke – on je u streljačkom stroju bataljona,  i samo ga je smrt mogla odvojiti od drugova  iz svoje jedinice. Poginuo je, kao komandir III čete 16. decembra 1943. godine, kod Šuljice. Narodnim herojem proglašen je 17. novembra 1953. godine. Njegovo ime nosi JU Srednja mješovita škola.
Literatura: Dr Vuk Minić-Mojkovačko školstvo 1870-1995



	Lokacija
Mikrolokacija
Godina podizanja spomen obilježja
	Mojkovac, 
Ispred zgrade  JU SMŠ „Vuksan Đukić“
1972. godina



	Tekst na spomen - obilježju

	
 NARODNI HEROJ
VUKSAN ĐUKIĆ
1915-1943
Tekst je ispisan ćiriličnim pismom.

	Odgovorno lice za podizanje spomen obilježja

	Predsjednik Opštine

	Obveznik održavanja spomen obilježja
	Opština Mojkovac


	20. Spomen - bista narodnog heroja Boška Dedejića

	Subjekt koji podiže spomen obilježje
	Opština Mojkovac

	Istaknuta ličnost
	 Boško Dedejić, narodni heroj

	Značajni događaj
	

	Vrsta i materijal spomen - obilježja

	Postavljeni spomen-objekt, spomen-bista je izliveno poprsje od bronze sa likom Boška Dedejića. Spomen-bista je postavljena  na postamentu od mermera sa natpisom.

	Obrazloženje za davanje statusa spomen – obilježja

	Ovim spomen obilježjem odaje se počast narodnom heroju Bošku Dedejiću. Rođen je 18. januara 1907. godine u selu Štitarica, opština Mojkovac, u siromašnoj seljačkoj porodici. Poslije završene osnovne škole u rodnom kraju, ostao je da živi i radi na selu. Buntovnik - seljak, Boško Dedejić, jula 1941. godine, svrstao se u redove prvoboraca ustanka naroda Crne Gore.Takav, našao se među 3500 dobrovoljaca crnogorskog odreda koji su 1. decembra 1941. godine vodili tešku bitku za Pljevlja. Na dan formiranja 1. Proleterske brigade - 21. decembra 1941. našao se u stroju prve regularne jedinice nove narodne armije. Njenim slavnim putem u stroju prvog lovćenskog bataljona koračaće do novembra 1942. godine. Na ratnom putu 1. proleterske, preko Medveđe, Rogatice, Glasinca, Podromanije, Vidrića, Srednjeg, Okruglice i Zvijezde-planine, Boško je izuzetan borac i istaknuti propagator bratstva i jedinstva naših naroda. Istakao se gotovo onoliko puta koliko je borbi i vodio. Novembra 1942. godine, prema Odluci Vrhovnog štaba, upućen je na dužnost u NOV Slovenije. U Sloveniji je bio komandant bataljona. Bataljon je imao zapažene uspjehe, a Boško je ubrzo postao voljen i cijenjen koliko i u 1. proleterskoj brigadi. Oficirsku školu završio je u Jajcu, a potom ponovo vraćen u Sloveniju i postavljen za zamjenika komandanta 18. slovenačke Bazoviške brigade, a u jesen 1944. godine, postavljen je i za komandanta ove jedinice. U jednom od juriša, u jesen 1944, teško je ranjen, i u bolnici na planini Vojščini blizu Idrije podlegao je ranama. Narodnim herojem proglašen je 10. jula 1953. godine. Njegovo ime nosi JU Dom zdravlja.
Literatura: Dr Vuk Minić-Mojkovačko školstvo 1870-1995

	Lokacija
Mikrolokacija

Godina podizanja spomen obilježja
	Mojkovac
Ispred zgrade JZU Dom zdravlja „Boško Dedejić“
1972. godina

	Tekst na spomen - obilježju

	
NARODNI HEROJ
BOŠKO DEDEJIĆ
1907-1944
Tekst je ispisan ćiriličnim pismom.

	Odgovorno lice za podizanje spomen obilježja

	Predsjednik Opštine

	Obveznik održavanja spomen obilježja
	Opština Mojkovac


	21. Spomen - bista narodnog heroja Radomira Rakočevića

	Subjekt koji podiže spomen obilježje
	Opština Mojkovac

	Istaknuta ličnost
	 Radomir Rakočević, narodni heroj

	Značajni događaj
	

	Vrsta i materijal spomen - obilježja

	Postavljeni spomen objekt, spomen-bista je izliveno poprsje u bronzi sa likom Radomira Rakočevića.  Spomen bista je postavljena na postamentu od crnog mermera sa natpisom.

	Obrazloženje za davanje statusa spomen – obilježja

	Ovim spomen obilježjem odaje se počast narodnom heroju Radomiru Rakočeviću. Rođen je 1914. godine u Štitarici, Mojkovac, u siromašnoj seljačkoj porodici. Radnik. Osnovnu školu završio je u Mojkovcu, dalje školovanje nije mogao da nastavi zbog loših materijalnih prilika. Teški životni uslovi i društvena nepravda uticali su da se veoma rano zainteresuje za napredni radnički pokret. Godine 1937. postao je član Mojkovačke partizanske organizacije. U aprilskom ratu borio se protiv italijanskih trupa na Albanskom frontu, gdje ga je zatekla kapitulacija zemlje. U pripremama za ustanak je veoma aktivan: organizuje i obilazi gerilske grupe na području mojkovačke opštine i daje im pomoć. U ustanku učestvuje od 13. jula 1941. i jedan je od rukovodilaca u napadu i uništenju italijanske posade u Mojkovcu (14/15. jul). Bio je komandir čete Bjelopoljskog odreda  od februara do maja 1942. godine. U mnogim borbama protiv četnika i italijana, u zimu i proljeće 1942, na području bjelopoljskog sreza izbio je u red najhrabrijih i najistaknutijih partizanskih boraca i rukovodilaca. Krajem maja 1942. godine sa grupom mojkovačkih komunista vraćen je na ilegalni rad u pozadinu, istovremeno mu je povjerena dužnost vojnog rukovodioca u istoj grupi i kooptiran je za člana sreskog komiteta za KPJ Bijelo Polje. U proljeće 1943. stupa u 4. bataljon 3. proleterske (sandžačke) brigade i postaje komandir 1. čete istog bataljona u čijim borbama se posebno istakao. Početkom 1944, unaprijeđen je u čina poručnika i postavljen za komandanta 1. (zlatarskog) bataljona 3. sandžačke brigade. Posebno se proslavio sa svojom jedinicom u borbama kod Mojkovca (24.aprila 1944). U toku 7. maja 1944. godine bataljoni 3. Sandžačke proleterske brigade vodili su borbe prsa u prsa s oko 500 Njemaca na Kamenoj Gori kod Pljevalja, ali su zbog nadmoćnosti Njemaca prisiljeni na odstupanje. U toku 7 i 8. maja, proleteri su ponovo jurišali na Kamenu Goru. U tim jurišima, na čelu bataljona, nalazio se i Radomir. Tri puta je u toku tih juriša bio ranjen, i svaki put poslije previjanja rane, vraćao se na čelo bataljona. U poslednjem jurišu na njemački bunker, neprijateljski „šarac“ ga je ubio. Tako je 8. maja, završio herojski put Radomir Rakočević. Poginuo je 8. maja 1944. godine u jurišima na njemačke položaje na Kamenoj Gori kod Pljevalja. Za narodnog heroja proglašen je 13. jula 1953. godine. Njegovo ime nosi Osnovna škola u Prošćenju.
Literatura: Dr Vuk Minić-Mojkovačko školstvo 1870-1995

	Lokacija
Mikrolokacija
Godina podizanja spomen obilježja
	Mojkovac
Ispred Osnovne škole u Prošćenju
1972. godina



	Tekst na spomen - obilježju

	
NARODNI HEROJ
RADOMIR RAKOČEVIĆ
1914-1944
Tekst je ispisan ćiriličnim pismom.

	Odgovorno lice za podizanje spomen obilježja

	Predsjednik Opštine

	Obveznik održavanja spomen obilježja
	Opština Mojkovac


	22.Spomen -bista poginulog borca NOR-a Jevrosime Rabrenović -  Jevre

	Subjekt koji podiže spomen obilježje
	Opština Mojkovac

	Istaknuta ličnost
	Jevrosima Rabrenović - Jevra borac NOR-a

	Značajni događaj
	

	Vrsta i materijal spomen - obilježja

	Postavljeni spomen objekt, spomen-bista je izliveno poprsje u bronzi sa likom Jevrosime Rabrenović Jevre. Spomen bista je postavljena na postamentu od crnog mermera sa natpisom. 

	Obrazloženje za davanje statusa spomen – obilježja

	Ovim spomen obilježjem odaje se počast borcu NOR-a Jevrosima Rabrenović  - Jevra. Rođena je u selu Budimlja kod Berana 1905. godine. Bila je učiteljica, hrabra partizanka, koja je svojom smrću na Grotulji u Podbišću kod Mojkovca, ostavila svijetli primjer narodnog učitelja, velikog patriote kojoj su sloboda i čast bili preči od sopstvenog života  i života svoje nejake djece. Rođena je u selu Budimlju kod Berana 1905. godine. Po završetku školovanja radila je u Sopoćanima, Ivanju i Loznoj, gdje se udala za prosvjetnog radnika Jagoša Rabrenovića - učitelja i rezervnog oficira. Premještajem u Polja kod Mojkovca, ovaj vrijedni par prosvjetnih radnika ulaže sve svoje intelektualne i fizičke snage u cilju razvoja i prosperiteta mjesta i šire okoline. Demokratski orijentisana i vaspitavana u slobodarskom duhu, Jevra je, bez obzira što je imala četvoro djece , od prvih dana ustanka, zajedno sa svojim mužem, komandantom bataljona u čuvenoj bici za oslobađanje Pljevalja, aktivno učestvovala u svim akcijama. Ostavši u gerili, hrabro su se držali sve do momenta kada su bili opkoljeni u pećini u kanjonu Tare. Četnici su na ulaz pećine doveli njihovu djecu. Tom prilikom kako u „Prvom snijegu“ piše Mihailo Lalić, Jagoš je rekao: „Ne predajem se ja vama, nego ovoj nejakoj djeci !“ Na silno insistiranje četničkog komandanta Pavla Đurišića da se Jevra odrekne Tita i partije, kako bi joj poštedio život zbog djece i djeteta koje je trebalo da se rodi, ona je izgovorila: „Ne“. Jevra i Jagoš ubijeni su na Grotulji-partizanskom groblju. Dječji vrtić u Mojkovcu nosi njeno ime.

Literatura: Dr Vuk Minić-Mojkovačko školstvo 1870-1995

	Lokacija
Mikrolokacija

Godina podizanja spomen obilježja
	Mojkovac
Ispred zgrade JPU Dječji vrtić 

1977. god.

	Tekst na spomen - obilježju

	
JEVROSIMA RABRENOVIĆ
 JEVRA
1905-1942
Tekst je ispisan ćiriličnim pismom.

	Odgovorno lice za podizanje spomen obilježja

	Predsjednik Opštine

	Obveznik održavanja spomen obilježja
	Opština Mojkovac


	23.Spomen - bista Dragana Jovanovića

	Subjekt koji podiže spomen obilježja
	Opština Mojkovac

	Istaknuta ličnost
	 Dragan Jovanović, predsjednik SO Mojkovac saziva 1969-1974. godine

	Značajni događaj
	

	Vrsta i materijal spomen - obilježja

	Postavljeni spomen-objekt, spomen-bista je izliveno poprsje u bronzi sa likom Dragana Jovanovića. Spomen bista je postavljena na postamentu od bijelog mermera.

	Obrazloženje za davanje statusa spomen – obilježja

	
Ovim spomen obilježjem odaje se počast Draganu Jovanoviću istaknutoj društveno-političkoj ličnosti Mojkovačkog kraja i šire. Rođen je 1936. godine u selu Stevanovac, opština Mojkovac, diplomirani pravnik, član SKJ od 1954, godine. Četiri razreda osnovne škole završio je u Stevanovcu, a četiri u Mojkovcu. Gimnaziju je završio u 1955. godine u Bijelom Polju a Pravni fakultet u Beogradu 1960. godine. Po završenom fakultetu zaposlio se u Mojkovcu  i od samog dolaska  u Mojkovcu bio je politički angažovan. Volonterski je obavljao dužnost Opštinskog komiteta narodne omladine Mojkovac (1960 – 1963.) Biran je za člana opštinskog komiteta SK Mojkovac, decembra 1962. godine. Aprila 1963. godine biran je za poslanika Organizaciono-političkog vijeća Skupštine SR Crne Gore sa mandatom od dvije godine. Na redovnim opštinskim partijskim izborima februara 1965. biran je za sekretara Opštinskog komiteta Saveza komunista Mojkovac (februar 1965-februar 1969). Na IV kongresu SK Crne Gore bio je biran za člana Centralnog komiteta Saveza komunista Crne Gore. Dragan je bio delegat Opštinske organizacije Saveza komunista Jugoslavije, koji je održan 11 – 15 mart 1969. godine u Beogradu. Aprila 1969. godine biran je za predsjednika Skupštine opštine Mojkovac saziva 1969-1974. godine. Bio je neposredan i druželjubiv, uvijek u dosluhu sa dobrom tradicijom svoga naroda i svoga kraja, imao je prijatelje i poštovaoce svuda. Dragan Jovanović je pripadao prvoj garnituri crnogorskih političara koja je počela preuzimati odgovornost od ratnih rukovodilaca. Bio je političar budućnosti, vizionar, čovjek od akcije a ne kabinetski, kancelarijski funkcioner. Ideal izgradnje „grada na ledini“ započeo je angažujući najpoznatije crnogorske arhitekte. Ti objekti su sada doslovce građevinska umjetnička djela i ukras grada Mojkovca.  Na dužnosti predsjednika opštine je ostao do 28. aprila 1971. godine kada je poginuo u saobraćajnoj nesreći. Dobitnik je opštinske nagrade „4. Novembar“. Nagrada je posmrtno dodijeljena 1972. godine.

	Lokacija
Mikrolokacija

Godina podizanja spomen obilježja
	Mojkovac
Ispred osnovne škole „Aleksa Đilas-Bećo“

 1972. god.


	Tekst na spomen - obilježju

	
              
                                                                DRAGAN  J. 
                                                                     JOVANOVIĆ
Tekst je ispisan ćiriličnim pismom.

	Odgovorno lice za podizanje spomen obilježja

	Predsjednik Opštine

	Obveznik održavanja spomen obilježja
	Opština Mojkovac



Ovaj Program stupa na snagu osmog dana od dana objavljivanja u “Službenom listu Crne Gore -Opštinski propisi”.

